CELEX: 62022TN0034
Language: ga
Date: 2022-01-20 00:00:00
Title: Cás T-34/22: Caingean arna tabhairt an 20 Eanáir 2022 – Cunsorziu di i Salamaghji Corsi – Consortium des Charcutiers Corses agus Daoine Eile v an Coimisiún

7.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 109/18
            
         
      Caingean arna tabhairt an 20 Eanáir 2022 – Cunsorziu di i Salamaghji Corsi – Consortium des Charcutiers Corses agus Daoine Eile v an Coimisiún
      (Cás T-34/22)
      (2022/C 109/43)
      Teanga an cháis: an Fhraincis
      
         Páirtithe
      
      
         Iarratasóirí: Cunsorziu di i Salamaghji Corsi – Consortium des Charcutiers Corses (Borgo, an Fhrainc) agus naonúr iarratasóirí eile (ionadaithe: T. de Haan agus V. Le Meur-Baudry, avocats)
      
         Cosantóir: an Coimisiún Eorpach
      
         An t-ordú atá á lorg
      
      Iarrann na hiarratasóirí ar an gCúirt Ghinearálta:
      
                  —
               
               
                  an Cinneadh Cur Chun Feidhme (AE) 2021/1879 ón gCoimisiún an 26 Deireadh Fómhair 2021 lena ndiúltaítear do thrí hiarratas ar chosaint ainm mar thásc geografach i gcomhréir le hAirteagal 52(1) de Rialachán (AE) Uimh. 1151/2021 ó Pharlaimint na hEorpa agus ón gComhairle [“Jambon sec de l’Île de Beauté” (IGP), “Lonzo de l’Île de Beauté” (IGP), “Coppa de l’Île de Beauté” (IGP)] (1) a chur ar neamhní;
               
            
                  —
               
               
                  ordú a thabhairt don Choimisiún na costais a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn na hiarratasóirí dhá shaincheist dlí.
      
                  1.
               
               
                  An chéad saincheist dlí lena n-éilítear sárú, ar an gcéad dul síos, ar Airteagail 49, 50 agus 52 de Rialachán (AE) Uimh. 1151/2012 ó Pharlaimint na hEorpa agus ón gComhairle, an 21 Samhain 2012, maidir le scéimeanna cáilíochta do tháirgí talmhaíochta agus do bhia-earraí (IO 2012, L 343, lch. 1) agus, ar an dara dul síos, ar an bprionsabal ginearálta dlí res judicata, gur sháraigh an Coimisiún teorainneacha na n-inniúlachtaí a thugtar dó leis an Rialachán sin.
               
            
                  2.
               
               
                  An dara saincheist dlí lena n-éilítear sárú ar Airteagail 7 agus 13 de Rialachán Uimh. 1151/2012 go ndearna an Coimisiún earráidí i gcur i bhfeidhm na bhforálacha thuasluaite.
               
            
         (1)  IO 2021, L 383, lch. 1.